open-index/open-wikipedia-markdown huggingface dataset:
Asherah

Ang **Asherah** (; Ugaritiko: 𐎀𐎘𐎗𐎚 : '**ṯrt**; ) sa mitolohiyang Semitiko ay isang diyosang ina na Semitiko na lumilitaw sa mga sinaunang sanggunian kabilang ang mga kasulatan ng Akkadian na tinatawag na **Ashratum**/**Ashratu** at sa mga kasulatang Hittite bilang **Asherdu(s)** o **Ashertu(s)** o **Aserdu(s)** o **Asertu(s)**. Si Asherah ay pangkalahatang itinuturing ng mga iskolar na katumbas ng diyosa ng kulturang Ugarit na si **Athirat** (''''*). Siya ay kinikilala bilang asawa o konsorte ng diyos ng Sumerya na si Anu o pinunong diyos ng Ugarit na si El na pinakamatandang mga diyos sa mga pantheon ng mga diyos nito.  Ang papel na ito ay nagbibigay sa kanya ng katulad na mataas na ranggo sa panteon ng mga diyos ng Ugarit. Ang pangalang Allat (Elat, Ilat) sa Sanchuniathon ay maliwanag na nauugnay kay Asherah dahil ang parehong karaniwang epiteta sa Ingles na *"the goddess par excellence"* ay ginagamit upang ilarawan siya. Ang Aklat ni Jeremias na isinulat noong ca. 628 BCE ay posibleng tumutukoy kay Asherah nang gamitin nito ang pamagat na "Reyna ng Kalangitan"() sa Jer 7:18 at Jer 44:17–19, 25.

## Sa Ugarit
Sa mga tekstong nahukay sa Ugarit na may petsang bago ang 1200 BCE, si Athirat ay palaging binibigyan ng buong pamagat na *rbt  ym*, *rabat  yammi'', 'Lady Athirat of the Sea' o bilang buong isinalin na 'She who treads on the sea', (Ugaritic : 𐎗𐎁𐎚 𐎀𐎘𐎗𐎚 𐎊𐎎 ) Ito ay nangyari ng 12 bese sa epiko ni Ba'al.  Ang pangalang ito ay nauunawaan ng iba't ibang mga tagasalin at skolar na mula sa ugat na Ugaritiko '''' 'stride' na kognato sa ugat na Hebreong '''' na may parehong kahulugan. Ang kanyang ibang pangunahing epithet na pangdiyos ang "qaniyatu ʾilhm" (Ugaritiko : 𐎖𐎐𐎊𐎚 𐎛𐎍𐎎 : qnyt ʾlm) na maaaring isalin bilang "ang kapwa manlilikha ng mga diyos(Elohim)".
## Sa Israel
Ang mga skolar ay naniniwala na sa pagitan ng 1000 BCE at sa simula ng pagkakatapon sa Babilonia ng mga Israelita noong 586 BCE, ang politeismo ay normal at karaniwan sa buong Israel. Sa pagkakatapon lamang na ang pagsamba "lamang" kay Yahweh ay naitatag at posibleng sa kalaunang panahon sa panahon ng mga Macabeo(ca. 200 BCE) nang ang monoteismo ay naging unibersal sa mga Hudyo. Ang karamihan ng mga skolar ng bibliya ay tumatanggap na si Asherah ay sinamba ng mga sinaunang Israelita bilang asawa o konsorte ni Yahweh. Ito ay pinatutunayan ng mga ebidensiyang arkeolohikal na nahukay at karaniwan sa buong Israel sa panahon bago ang pagkakatapon sa Babilonia ng mga Israelita noong ika-6 siglo BCE.  Ang isang artipakto ay nagpapakita ng tatlong mga pigurang antromorpiko na tumutukoy kay "Yahweh... at sa kanyang Asherah". Ang mga ebidensiyang arkeolohikal na nahukay sa panahong ito ay kinabibilangan ng maraming mga babaeng pigurina na sumusuporta sa pananaw na si Asherah ay nagsilbi bilang diyosa at konsorte ni Yahweh at sinamba bilang "Reyna ng Kalangitan". 

## Mga sanggunian
Kategorya:Tanakh
Kategorya:Mga diyos na Kanlurang Semitiko
Kategorya:Mitolohiyang Levantino
Kategorya:Mga diyos sa Bibliyang Hebreo
Kategorya:Diyosang Ina
National Geographic

Ang ***National Geographic***, na dating ***National Geographic Magazine***, ay ang opisyal na magasin ng National Geographic Society. Inilathala ang unang isyu (unang labas) nito noong 1888, siyam na mga buwan pa lamang pagkaraang matatag ang Society. Mayroon 12 buwanang mga labas ng *National Geographic* bawat taon, na may dagdag na mga suplementong mapa. Ang magasin ay makukuha na nasa nakaugaliang edisyong nakalimbag nito na nasa papel, o sa pamamagitan ng isang interaktibong edisyong dihital, na makukuha kapag nakalinya sa Internet. Sa kung minsan, naglalabas ng natatanging mga edisyon ng magasin. Naglalaman ito ng mga artikulo hinggil sa heograpiya, agham na popular, kasaysayan, kultura, kasalukuyang mga kaganapan, at potograpiya.

Sa isang opisyal na pahayag ng National Geographic, ipinahayag na noong kahulihan ng 2011 ang magasin ay pinamumudmod sa buong mundo na may edisyon na nasa  tatlumpu’t apat na mga wika at mayroong isang pangglobong sirkulasyon na 8.2 mga  milyon. Sa Estados Unidos, ang sirkulasyon ay nasa humigit-kumulang 5 milyon bawat buwan.

Noong Mayo 2007, 2008, at 2010, napagwagian ng magasing *National Geographic* ang gantimpalang tinatawag na General Excellence Award magbuhat sa American Society of Magazine Editors sa kategorya ng sirkulasyon na nasa mahigit na dalawang mga milyon. Noong 2010, natanggap ng National Geographic Magazine ang “top ASME awards” para sa potohornalismo at sanaysay.  Noong 2011, nakamit ng National Geographic Magazine ang pinakamataas na gantimpala magmula sa ASME—ang tinatawag na Magazine of the Year Award.

## Mga sanggunian
Kategorya:Mga magasin
Daanan

thumb|Lansangan
Ang **daanan** ay isang uri ng landas o ruta na pangtransportasyon, pampaglalakbay, o pangtrapiko ng sasakyan o kaya ng mga tao o maaaring mga hayop lamang na nag-uugnay ng isang lokasyon papunta sa isa pa. Maaring tumukoy ito sa isang  lansangan, kalsada, karsada, daan o kalye (mula sa kastila *calzada* at *calle*).  Ang bulaos ay isang uri ng daanan ng tao. Sa katawan ng tubig, ang daan ay maaaring tawaging kipot, bangbang (bambang), dagat-kipot, kanal, dagat-lagusan o paagusan. 

Ang mga lansangan o kalsada, kung nasa lupa, ay karaniwang mga daan na may palitada o nilatagan ng mga bato, semento, at aspalto. Karaniwan din itong mayroong mga bangketa sa gilid. Layunin ng mga paglalatag na ganito ang pagpapahintulot ng paglalakbay na nakahiwalay ang mga sasakyan at mga tao.

Ang kalye ay isang piraso ng lupang pinatag na ginagamit ng mga tao upang makapagbiyahe nang mas maginhawa. Sa karaniwan, ang kalye ay nasa loob ng isang bayan. Karamihan sa mga kalye ay nagiging sentro ng katutubong kultura at isang lugar kung saan nagpapangkat-pangkat ang mga tao, katulad ng pagkakaroon ng masisiglang buhay na panggabi.

Ang iba pang mga halimbawa ng mga uri ng daan ay ang abenida, eskinita (makipot na daan), bulebar, daambakal (daanan ng tren) at iba pa.

[thumb|[Abenida Quezon, isa sa mga kilalang lansangan sa Kalakhang Maynila, Pilipinas.]]

## Tingnan din
* Sistema ng lansangang bayan sa Pilipinas

Kategorya:Transportasyon
Charles III

Si **Charles III ng Reyno Unido**  (ipinanganak noong 14 Nobyembre 1948 bilang **Charles Philip Arthur George**) ay ang Hari ng labing-anim na malayang bansang kasapi ng Nasasakupang Kakaraniwang-Yaman. Sa kasalukuyan, ang mga ito ay ang Reyno Unido, Kanada, Australya, Bagong Selanda, Hamayka, Barbados, Bahamas, Grenada, Papua Bagong Ginea, Kapuluang Solomon, Tubalu, Santa Lucia, San Vicente at ang Kagranadinahan, Antigua at Barbuda, Belis, at San Cristobal at Niyebes.

Siya ang panganay na anak nina Elizabeth II at Prinsipe Philip, Duke ng Edinburgh. Hinawakan niya ang mga titulo na Prinsipe ng Wales at Earl ng Chester noong 1958 hanggang sa kanyang pag-akyat bilang hari noong 2022.

Ikinasal si Prinsipe Charles sa kaniyang unang asawang si Diana, Prinsesa ng Wales magmula noong 1981 hanggang sa magdiborsiyo sila noong 1996. Nagkaroon sila ng dalawang mga anak na lalaking sina Prinsipe William at Prinsipe Harry. Ikinasal si Charles sa kaniyang pangalawang asawang si Camilla, Dukesa ng Cornwall magmula noong 2005.

## Mga sanggunian
## Mga kawing panlabas
*Opisyal na website para sa *HRH The Prince of Wales*
*Opisyal na websayt ng "Duchy of Cornwall Cottages"
*Opisyal na websayt ng "'The Prince's Trust'"

Kategorya:Mga duke ng Inglatera
Kategorya:Mga maharlika mula sa Londres
Kategorya:Mga prinsipe at mga prinsesa ng Wales
Kategorya:Mga duke ng Eskosya
Asger Jorn

Si **Asger Oluf Jorn** (3 Marso 1914&ndash;1 Mayo 1973) ay isang Danes na dibuhista, eskultor, artista ng seramik, at may-akda. Siya ang kasaping tagapagtatag ng *avant-garde* na kilusang COBRA at ng Situationist International. Ipinanganak siya sa Vejrum, na nasa hilagang kanluran ng Jutland, Dinamarka at bininyagan bilang **Asger Oluf Jørgensen**. Ang pinakamalaking katipunan ng mga akda ni Asger Jorn &mdash;kasama na ang pangunahing akdang *Stalingrad*&mdash; ay makikita sa Museum Jorn, Silkeborg, Dinamarka.

Kategorya:Mga pintor na Danes
Kategorya:Makabagong mga pintor
Kategorya:Mga sitwasyonista
Kategorya:Gotland
Kategorya:Mga pintor noong ika-20 daantaon
Kategorya:Mga manlililok na Danes
Kategorya:Mga tao mula sa Silkeborg
Inhinyeriyang pangkimika

Ang **inhinyeriyang pangkimika** ay isang sangay ng inhinyeriya na naglalapat o gumagamit ng mga agham na pisikal (kimika at pisika) at/o mga agham ng buhay (biyolohiya, mikrobiyolohiya at biyokimika) kasama ng matematika at ekonomiks sa mga proseso na nagpapalit ng mga hilaw na materyal o mga kimikal upang maging mga anyo o pormang mas nagagamit o mas mahalaga.  Bilang karagdagan, ang makabagong mga **inhinyerong pangkimika** ay nagbibigay din ng pagtuon sa pagpapasimula ng mahahalagang mga materyal at kaugnay na mga paraan - na kadalasang mahalaga sa kaugnay na mga larangang katulad ng nanoteknolohiya, mga selulang panggatong, at inhinyeriyang biyomedikal. Sa loob ng inhinyeriyang pangkimika ay nabibilang ang dalawang malawak na mga kabahaging pangkat: 1) ang pagdidisenyo, pagmamanupaktura, at pagpapatakbo ng mga planta at mga makinarya sa mga prosesong pangkimika na pang-industriya at kaugnay pang mga proseso (mga "inhinyero ng prosesong pangkimika"); at 2) ang paglikha at pagpapaunlad ng bago o inangking mga sustansiya para sa mga produktong sumasaklaw sa mga pagkain, mga inumin, mga kosmetiko, mga panlinis, at mga sangkap na parmasyutikal, sa piling ng marami pang ibang mga produkto (mga "inhinyero ng produkto ng kimika").

## Etimolohiya
thumb|Si George E. Davis|150px

Isang artikulo ng *British Journal for the History of Science* noong 1996 ang nagbanggit kay James F. Donnelly dahil sa pagbanggit niya ng isang pagtukoy noong 1939 sa inhinyeriyang pangkimikal na kaugnay ng produksiyon ng asidong sulpuriko. Sa gayon ding babasahin, kinilala si George E. Davis, isang konsultante (kasangguni) mula sa Inglatera bilang tagapag-imbento ng kataga. Itinaya ito ng *History of Science in United States: An Encyclopedia* na nasa taon na 1890. *"Chemical engineering"*, na naglalarawan ng paggamit ng kagamitang mekanikal sa industriyang pangkimika, na naging pangkaraniwang salita sa Inglatera pagkalipas ng 1850. Sa pagsapit ng 1910, ang pariralang "chemical engineer" bilang isang propesyon ay karaniwang nang ginagamit sa Britanya at sa Estados Unidos.

## Tingnan din
*Inhinyeriyang pangkorosyon

## Mga sanggunian
Kategorya:Inhenyeriya
Edukasyong elementarya

Ang **edukasyong elementaryo**, **edukasyong elementarya**, **edukasyong pangmababang baitang**, **edukasyong panimula**,  **edukasyong pansimula**, o **edukasyong primarya** (Ingles: *primary education*, *elementary education*) ay ang unang hakbang ng edukasyong kompulsoryo ("edukasyong sapilitan", "edukasyong dapat daluhan", o "edukasyong obligado") na karaniwang natatanggap magmula sa mababang paaralan o paaralang primarya. Nauuna sa edukasyong elementarya ang edukasyong pre-iskul o edukasyong narseri. Kasunod ng edukasyong elementaryo ang edukasyong sekundaryo. Sa bansang katulad ng Estados Unidos, kasunod ng edukasyong elementaryo ang paaralang panggitna o *middle school*.

Sa karamihan ng mga bansa, kompulsoryo para sa mga bata ang makatanggap ng edukasyong primarya. Pangunahing mga layunin ng edukasyong primarya ang makapagpakamit sa mga mag-aaral ng saligang literasiya (karunungan sa pagbasa at pagsulat) at numerasiya (karunungan sa pagbilang at paggamit ng bilang), pati na ang pagtatatag ng mga pundasyon sa agham, matematika, heograpiya, kasaysayan at iba pang mga agham na panlipunan. Ang nauukol na priyoridad ng sari-saring mga pook ng pag-aaral, at ang mga paraan na ginagamit sa pagtuturo ng mga ito, ay isang pook ng malaking pagtatalong pampolitika.

Sa karaniwan, ang edukasyong primarya ay ibinibigay sa loob ng mga paaralan, kung saan ang bata ay mananatili sa sumusulong na mga klase hanggang sa mabuo nila ito at makalipat sa hayskul/paaralang sekundaryo. Ang mga bata ay karaniwang inilalagay sa mga klase na mayroong isang guro na magiging pangunahing mananagot para sa edukasyon at kapakanan ng mga ito para sa taong iyon. Ang titser na ito ay maaaring tulungan na may sari-saring antas ng mga gurong espesyalista sa ilang mga pook na pampaksa, na kadalasang nasa larangan ng musika o edukasyong pangkatawan. Ang pagpapatuloy na mayroong iisang guro at ang pagkakataon na makapagbuo ng isang malapit na ugnayan sa klase ay isang kapuna-punang tampok ng sistema ng edukasyong primarya.

Sa nakaugalian, sari-saring mga uri ng parusang pangkatawan ang naging sangkap ng sinaunang edukasyon. Sa kamakailan, ang ganitong gawain ay binatikos, at sa maraming mga kaso ay ipinagbabawal na.

## Mga datos
Ang *rate* ng pagkumpleto (Ingles: *completion rate*) ay porsiyento ng mga bata o kabataan na may edad na tatlo hanggang limang taong gulang pataas sa nilalayong edad para sa huling baitang ng primaryang edukasyon, na nakatapos ng huling baitang ng elementarya.

Ang mga sumusunod na mga datos ay tungkol sa primaryang edukasyon ng iba't ibang bansa:

## Mga sanggunian
Kategorya:Edukasyon
Pangangasiwang pang-edukasyon

Ang **pamamahalang pang-edukasyon** o **pangangasiwang pang-edukasyon** (Ingles: *education management*, *educational management*, *education administration*, *educational administration*) ay ang teoriya at pagsasakatuparan na ginagawa ng mga organisasyong pang-edukasyon at pangasiwaang pang-edukasyon ng umiiral na mga pook o lugar na pang-edukasyon at mga sistemang pang-edukasyon. Isa itong may kaayusan at may pagkakasunud-sunod paraan ng pag-iisip hinggil sa kung ano ang gagawin, kung paano ang gagawin, at kung paano nalalaman na dapat nang isagawa ang pamamahala o pangangasiwa ng edukasyon. Isa itong paraan ng pagpapatakbo na pang-edukasyon na dapat na magresulta sa isang maayos na pagsasama o integrasyon ng edukasyon at ng lipunan. Bilang kabahagi ng pangangasiwang pang-edukasyon, ang **pamamahala ng paaralan** (**pangangasiwa ng paaralan**) ay isang katawan ng mga doktrinang pang-edukasyon na binubuo ng mga prinsipyo at mga panuntunan na may kaugnayan sa kaparaanan ng mga alituntunin o mga hakbang na pangsilid-aralan, at humahango ng malaki magmula sa mga gawain ng mga gurong nagtagumpay sa kanilang larangan. Ang mga prinsipyo sa pamamahala ng mga paaralan ay may pagsangguni mula sa mga saligang prinsipyo ng sikolohiya, sosyolohiya, at etika.

## Mga sanggunian
Kategorya:Edukasyon
Kategorya:Pamamahala
Pangangasiwa ng mga liwasan at mga pook na libangan

Ang aralin o programa hinggil sa **pangangasiwa** o **pamamahala ng mga liwasan at rekreasyon (pook na libangan)** ay maaaring maging isang pag-aaral na humahantong sa pagkakaroon ng degri ng pagkabatsilyer sa agham. Isa itong programang pang-edukasyon na nakapagbibigay sa mag-aaral ng karanasan kung paano mamahala o mangasiwa ng mga liwasan at mga pook na panlibangan, kung paano gumawa ng mga palatuntunang pangrekreasyon, kung paano magbigay ng proteksiyon sa mga rekursong pangliwasan at panglibangan, kung paano maging pinuno, kung paano magpaunawa, kung manalisik, at kung paano magplano ng at para sa pook na libangan o ng liwasan. Ang mga prupesyunal na pangliwasan at pangrekreasyon ay may mahalagang gampanin sa pagseseguro at pagpapanatili ng mga liwasan at mga palingkurang panlibangan para sa pagdating ng hinaharap.

## Mga sanggunian
Kategorya:Edukasyon
Inhenyeriyang elektrikal

thumb|Ang mga inhenyerong elektriko ay nagdidisenyo ng mga masalimuot na mga sistema ng lakas na pangkuryente...
thumb|...at mga sirkitong elektroniko.
Ang **inhenyeriyang elektrikal** ay isang larangan ng inhenyeriya na pangkalahatang nagsasagawa ng pag-aaral at paglalapat ng kuryente, elektronika, at elektromagnetismo. Unang naging isang mapagkikilanlang hanapbuhay noong huling hati ng ika-19 na daantaon pagkaraan ng komersiyalisasyon ng dekuryenteng telegrapo, telepono, at pagpapamudmod at paggamit ng enerhiyang kuryente. Sumasakop na ngayon ito sa isang malawak na pangkat ng kabahaging mga larangan na kinabibilangan ng elektroniks, mga kompyuter na dihital, telekomunikasyon, at mga sistemang pangkontrol, inhenyeriyang pangradyoprekuwensiya, at pagpoproseso ng signal.

Maaaring kabilangan ang inhenyeriyang elektriko ng inhenyeriyang elektroniko. Ang inhenyeriyang elektriko ay isinasaalang-alang na humaharap sa mga suliraning may kaugnayan sa mga sistemang katulad ng paghahatid ng enerhiyang kuryente (transmisyon ng enerhiyang kuryente) at mga makinang dekuryente, habang ang inhenyeriyang elektroniko ay humaharap sa pag-aaral ng mga sistemang elekroniko na kinabibilangan ng mga kompyuter, sistemang pangkomunikasyon, mga sirkitong integrado, at radar.

Sa naiibang pananaw, ang mga **inhenyerong elektriko** ay karaniwang nakatuon sa paaggamit ng kuryente sa paghahatid ng enerhiyang kuryente, habang ang mga inhenyerong pang-elektroniks ay nakatuon sa paggamit ng elektrisidad upang mapruseso ang impormasyon. Maaaring magsapin-sapin ang mga subdisiplinang ito, halimbawa na ang sa paglaki ng enerhiyang elektroniko at ang sa pag-aaral ng kaasalan ng malalaking mga grid na pangkuryente na nasa ilalim ng pagtaban ng mga kompyuter na dihital at mga eletkroniks.

Malawak ang magpagpipiliang mga industriya ng mga **inhenyerong elektriko**, at dahil dito marami ring kasanayan ang kailangan. Ang saklaw ng mga kasanayang ito ay nagmumula sa *circuit theory* hanggang sa kasanayang pamamahala na kinakailangan ng isang *project manager*. Marami ring kinakailangang instrumento at kagamitan ng mga indibidwal na inhinyero, mula *voltmeter* hanggang analisador at komplikadong *software* na panggawa at disenyo. 

Ang electricidad a pinagaaralan bilang agham simula pa noong ika-17 na siglo. Si William Gillbert ang sinasabing unang **inhenyerong elektriko.** Siya ang nagimbento ng versorium: isang aparato na nakadiskubre ng mga bagay na may statik na electricidad. Siya rin ang kinikilalang nagtatag ng pagkakaiba ng magnetismo at statik na electricidad, pati na rin ang mismong terminong "*electricity*." Ang mga siyentipikong eksperimento ni Alessandro Volta noong 1775 ay gumawa ng electrophorus, isang aparato na nagdudulot ng *static electric charge*. Sa taong 1800 naman nabuo ni Volta ang voltaic pile, na sinaunang baterya.  

## Mga sanggunian 
Kategorya:Inhenyeriyang elektriko
Intelihensiyang pangmilitar

Ang **intelihensiyang pangmilitar** o **kaalamang pangmilitar** ay isang disiplinang pangmilitar na kumakasangkapan o gumagamit at nakikinabang sa pagtitipon at pagsusuri ng mga pagharap sa pagbibigay ng gabay at kaatasan sa mga kumander ng militar para sa mga pagpapasya ng mga ito. Nakakamit ito sa pamamagitan ng pagtantiya ng nakukuhang dato o kabatiran (impormasyon) mamgula sa isang malawak na sakop na mga napagkukunan, na nakatuon sa mga pangangailang pangmisyon o pagtugon sa mga katanungang pinagtutuonan bilang kabahagi ng gawain na pang-operasyong militar o pagpaplano ng kampanyang militar. Upang makapagbigay ng isang pagsusuring may kaalaman, ang mga pangangailangan na pangkabatiran ng kumander ay inaalam muna. Pagkaraan, ang mga pangangailangang ito na pang-impormasyon ay isinasama sa isang proseso ng pagtitipon, pagsusuri at pagpapamudmod ng kaalaman o intelihensiya.

Ang mga pook ng pag-aaral ay maaring kasangkutan ng kapaligirang pang-operasyon o panggawaing militar, ng mga puwersang walang pinapanigan, mga puwersa ng kalaban, at mga puwersa ng hindi kaaway, ng populasyon ng mga sibilyano sa loob ng isang pook ng gawaing pangkombat, at iba pang mas malalawak na mga pook na pinagtutuonan. Ang mga gawaing pangkaalaman o pang-intelihensiya ay isinasagawa sa lahat ng mga antas, magmula sa pangtaktika hanggang sa pang-estratehiya, sa panahon ng kapayapaan, sa kapanahunan ng pagpapalit papunta sa pagkakaroon ng digmaan, at habang mayroon nang digmaan.

Karamihan sa mga pamahalaan ang nagpapanatili ng isang kakayanan na pang-intelihensiyang pangmilitar upang makapagbigay ng mga tauhang mapanuri at pang-impormasyon sa mga yunit na espesyalista at magmula sa iba pang mga serbisyo at mga sandatahang lakas. Ang mga tauhan ng militar na mayroong kakayahang pang-intelihensiya nakikihalubilo sa mga tauhang sibilyano na mayroong katumbas na kakayahang pangkaalaman upang makapagbigay ng kaalaman na may kaugnayan sa mga gawaing pampolitika at pangmilitar.

Ang mga tauhang napili sa mga tungkuling pang-intelihensiya ay maaaring piliin ayon sa kanilang mga kakayahan sa pagsusuri at karunungan bago makatanggap ng pormal na pagsasanay. Ang mga gawaing pang-intelihensiya ay isinasakatuparan sa kabuoan ng hirarkiya na panggawaing pampolitika at pangmilitar.

## Tingnan din
*Edukasyong pangmilitar (karunungang pangmilitar o araling pangmilitar/agham na pangmilitar)

## Mga sanggunian
Kategorya:Militar
Agrarismo

Ang **agraryanismo** o **agrarismo** (Kastila: *agrarismo*) ay mayroong dalawang pangkaraniwang mga kahulugan. Ang unang kahulugan ay tumutukoy sa isang pilosopiyang panlipunan o kaya sa isang pilosopiyang pampolitika na nagpapahalaga sa isang lipunang rural bilang mas nakaaangat kaysa sa lipunang urbano; na ang nakapagsasariling magbubukid ay mas nakaaangat kaysa sa inuupahang manggagawa, at tumatanaw sa pagsasaka bilang isang paraan ng pamumuhay na makahuhubog sa ideyal na mga pagpapahalagang panlipunan. Binibigyang diin nito ang pagiging nakaaangat ng isang payal na pamumuhay na rural kaysa sa kasalimuotan ng buhay sa lungsod, kung saan mayroong mga bangko at mga pabrika. Ang Amerikanong si Thomas Jefferson ay isang halimbawa ng isang **agraryano** na nagtatag ng Demokrasyang Jeffersoniano sa paligid ng diwa na ang mga magbubukid ay ang pinakamahahalagang mga mamamayan at ang pinakatunay na mga republikano.

Ang mga pinag-ugatang pampilosopiya ng agrarismo ay kinabibilangan ng mga pilosopong Europeo at Intsik. Ang Intsik na Paaralan ng Agrarismo ay isang pilosopiya na nagtataguyod ng utopianong komunalismo at egaletaryanismo na pangtagabukid. Nakaimpluwensiya ito sa mga intelektuwal ng Europa na katulad ni François Quesnay, isang masugid na Kumpusyanista at tagapagtangkilik ng mga patakarang agraryo ng Tsina, kaya't nailunsad niya ang pilosopiyang agraryano na Pisyokrasya. Ang mga Pisyokrata, kasama na ng mga ideya ni John Locke at ng Panahong Romantiko, ang bumuo sa batayan ng makabagong agrarismong Europeo at Amerikano.

Pangalawa, ang katagang "agrarismo" ay nangangahulugang mga mungkahing pampolitika para sa pamamahagi ng lupain, partikular na ang pagpapamudmod ng lupain magmula sa mga mayayaman papunta sa mga mahihirap o walang-lupa. Ang terminolohiyang ito ay karaniwan sa maraming mga bansa, at nagmula sa  "Lex Sempronia Agraria" o "mga batas na agraryano" ng Sinaunang Roma noong 133 BC, na inilapat ni Tiberius Gracchus, na kumamkam ng lupaing publiko (*ager publicus*) na ginamit ng mga mayayaman at ipinamahagi sa mga mahihirap. Ang kahulugang ito ng agrarismo ay karaniwang tinatawag bilang "repormang agraryano".

Sa mga lipunan naimpluwensiyahan ng Confucianismo, ang magsasakay ay itinuturing na isang mahalagang produktibong kasapi ng lipunan, habang mababa namang ang tingin sa mga mangangalakal na nagkakamit ng salapi.

Noong ika-18 at ika-19 na daantaon sa Inglatera, ang salitang "agrarismo" ay tumutukoy sa anumang kilusan na pangrepormang panlupa na naglalayong maipamahaging muli nang patas ang mga lupaing nalinang na. Sa kasalukuyan, ang salita ay nailasan na nang malakihan ng ganitong kahuluguang pampolitika. Ang agraryo ay tumutukoy sa isang koleksyon ng mga ideyang pampulitika, pilosopikal, at pampanitikan na sama-samang naglalahad ng ideyal na pananaw ng buhay sa kanayunan.

## Mga sanggunian
Kategorya:Agrarismo
Kategorya:Mga ideolohiyang pampolitika
Gathas

Ang **Gathas**(Gāθās, , , ) ang 17 mga himno na pinaniniwalaang mismong isinulat ni Zoroaster. Ito ang pinakasagradong mga teksto ng Zoroastrianismo.

Kategorya:Zoroastrianismo
Tambalan sa pakikipaglaban

Ang **tambalan sa pakikipaglaban**, **tambalan sa pakikihamok**, o **tambalan sa pakikidigma** (Ingles: ***joint warfare***, ***team warfare***) ay isang doktrinang pangmilitar na naglalagay ng priyoridad o pagtuon na dapat mauna ang pagsasama-sama o integrasyon ng mga sangay ng serbisyong pangmilitar ng mga sandatahang lakas ng isang estado upang maging isang pinag-isang kaatasan. Sa kaibuturan, ang tambalan sa pakikipaglaban ay isang anyo ng pakikidigma na may  tambalan ng mga sandata na may sukat na mas malaki at pambansa, kung saan ang mga puwersang pantulong na mula sa hukbong panlupa, hukbong pandagat, hukbong panghimpapawid, at mga hukbong natatangi ay kailangang kumilos na nagtutulungansa mga "operasyong pinagtambal-tambal" (*joint operations*), sa halip na magplano at magpatupad ng mga operasyong pangmilitar na nakahiwalay mula sa isa't isa. Ang mga operasyong pangmilitar na isinasagawa ng mga sandatahang lakas mula sa dalawa o higit pang mga bansang magkakampi ay paminsan-minsang tinatawag na mga operasyong pinagsama-sama.

## Mga sanggunian
* Lathalain mula sa Kagawaran ng Pagtatanggol ng Estados Unidos na JP 1, "Doctrine for the Armed Forces of the United States"  (dokumentong pdf)

Kategorya:Agham na pangmilitar
Kategorya:Mga doktrinang pangmilitar
Pinagsama-samang mga operasyong pangmilitar

Sa paggamit na pangmilitar, ang **pinagsama-samang mga operasyong pangmilitar** (Ingles: ***combined operations***, ***joint operations***, o ***interoperability capability***) ay maaaring maging mga operasyon na isinasagawa ng mga puwersa ng dalawa o mas maraming mga bansang magkakakampi na magkakasamang gumaganap para sa pagkakamit ng isang karaniwang estratehiya, ng isang pang-estratehiya at pang-operasyon at kung minsan ay ng pangtaktikang pakikiisa at interaksiyon o pakikisalamuha sa pagitan ng mga yunit at mga pormasyon ng mga puwersang panlupa, pandagat, at panghimpapawid, o ang pakikiisa sa pagitan ng mga may kapangyarihan sa militar at mga sibilyano hinggil sa pagpapanatili ng kapayapaan o pamamahala ng emerhensiya (mga operasyon na pangkawanggawa o ng pagtulong pagkaraan ng sakuna).

Kategorya:Mga doktrinang pangmilitar
Araling pangkomedya

Ang **araling pangkatatawanan**, **araling pampagpapatawa** o **araling pangkomedya** (Ingles: *comedy studies*, *comic studies*, *comedic studies*) ay isang aralin na nauukol sa larangan ng komedya o pagpapatawa. Kabilang sa pinag-aaralan dito ay ang pagpapaunlad ng mga kakayanang pangkatawan, pangtinig at pangpaglikha (improbisasyon) na kailangan para sa komedya; ang pagsusulat ng komedya na nasa sari-saring mga anyo at mga henero; ang pagtuklas ng mga batayang pangkasaysayan para sa komedyang kontemporaryo; ang pagsisiyasat ng mga diwang panlipunan at pampolitika para sa henerong nanunudyo o nanunuya (nang-uuyam o satiriko); at ang pagsuporta sa indibiduwal na tinig na pangkomedya kapag gumaganap na nasa loob ng isang pangkat o *ensemble*. Isang magasin hinggil sa araling pangkomedya ay ang *Comedy Studies* na naglalayong makatulong sa paglikha ng diskursyong interdisiplinaryo hinggil sa kalikasan at gawain na pangkomedya.

## Mga sanggunian
## Mga kawing panlabas
*Center for Comedic Studies 

Kategorya:Komedya
Kategorya:Araling pangkultura
Kasunduang panlahat

Ang **kasunduang panlahat** o **kasunduang panlahat na may unawaan (o tawaran)** ay isang kasunduan sa pagitan ng mga tagapagpatrabaho at ng mga empleyado na nangangalaga at nangangasiwa sa mga hinihingi sa ayon sa napagkasunduan sa kanilang lugar ng trabaho, kabilang ang mga tungkulin ng mga empleyado at ang mga tungkulin ng mga nagpapahanapbuhay. Karaniwang ito ay resulta ng isang proseso ng tawarang panlahat sa pagita ng isa o pangkat ng mga tagapagpahanapbuhay at ng isang unyong pangkalakalan na kumakatawan sa mga manggagawa.

## Tingnan din
*Batas na pangmanggawa
*Ekonomiyang panggawain (ekonomiyang pangmanggagawa)

## Mga sanggunian
Kategorya:Batas pangmanggagawa
Kategorya:Mga karapatang panlahat
Kategorya:Kasunduan
Rued Langgaard

Si **Rued Langgaard** (ipinanganak bilang **Rud Immanuel Langgaard** noong 28 Hulyo 1893 – namatay noong 10 Hulyo 1952) ay isang kumpositor at organista nagmula sa Dinamarka noong kahulihan ng panahon ng musikang Romantiko. Ang kaniyang musika ay hindi kumbensiyunal o hindi pangnakaugalian kung kaya’t hindi ito kaayon ng mga musika ng kaniyang mga kaalinsabayang iba pang mga musikerong Danes. Kinilala lamang ang kaniyang musika 16 na mga taon pagkalipas ng kaniyang kamatayan.

Kategorya:Mga kumpositor mula sa Dinamarka
Kategorya:Mga organista mula sa Dinamarka
Aralin na panghukbong panghimpapawid

Ang **aralin na panghukbong panghimpapawid** ay isang uri ng pag-aaral na maaaring isang kurikulum na nagsisilbi bilang unang hakbang sa edukasyon ng opisyal na prupesyunal. Nagbibigay ito ng matatag na pagkaunawa sa saligang doktrinang pang-aeroespasyo at mga misyon, organisasyon, at operasyon ng hukbong panghimpapawid. Maaari itong magkaroon ng dalawang baitang: ang isang pangkalahatang kursong militar at ang isa pa ay ang kurso na pangprupesyunal na opsiyal. Ang kursong militar na pangkalahatan ay maaaring walang obligasyong pangmilitar sapagkat tumutuon lamang ito sa sari-saring mga organisasyon at mga misyon na panghukbong panghimpapawid, pati na sa kasaysayan ng hukbong panghimpapawid at mga kasanayang pangkomunikasyon; na ang unang mga taon ay nagbibigay ng diin sa pagsangkot ng mag-aaral sa pagkatuto at pagsasagawa ng mga teknik na pampamamahala at pamumuno. Habang ang kurso na pang mas matatagal nang mga estudyante ay tumutuon sa mga bagay na pampolitika, pang-ekonomiya, at panlimutan na may kaugnayan sa paglikha at pagsasakatuparan ng patakaran sa kaligtasan at katiwasayang pambansa.

## Mga sanggunian
Kategorya:Mga araling pangmilitar
Sining ng Asya

Ang **sining ng Asya** ay maaaring tumukoy sa sining ng maraming mga kultura sa Asya.  Ang kasaysayan ng sining sa Silangan ay kinabibilangan ng malawak na kasaklawan ng mga impluwensiya magmula sa sari-saring mga kultura at mga relihiyon. Sa pangkasaysayang pananaw, ang pag-unlad ng sining sa  Silangan ay kaalinsabay ng sining sa Kanluran, na sa pangkalahatan ay mas maaga ng mangilan-ngilang mga daantaon. Ang sining ng Aprika, sining na Islamiko, sining ng India, sining ng Korea, sining ng Tsina, at sining ng Hapon ay bawat isang nakapagbigay ng mahahalagang mga impluwensiya sa sining ng Kanluran, at pabalik din.

## Tingnan din
*Panitikan ng Asya

## Mga sanggunian
Kategorya:Sining ng Asya
Casette

Ang **casette** (tinatawag din sa Ingles na *audio cassette*, *cassette tape*, *Compact Cassette*, o *tape*) ay isang uri o format ng magnetic tape na para sa pagrerekord ng tunog. Una itong idinisenyo para sa mga makinang pangdikta *(dictation)*, subalit ang mga pagpapainam fidelity o "katumpakan" ay humantong na mahalinhan ng audio casette ang cartridge o "bala" na Stereo 8-track (may walong bakas na pang-estereo) at ang pangrekord na tape na reel-to-reel (mula sa ikiran ng tape papunta sa isa pang ikiran ng tape) para sa mga paggamit na hindi pampropesyunal. Ang paggamit nito ay sumasaklaw magmula sa portable audio o portatil (nadadala kahit saan) magpahanggang sa pagrerekord sa tahanan at hanggang sa pag-iimbak ng dato para sa maaagang uri ng microcomputer. Sa pagitan ng kaagahan ng dekada ng 1970 at sa kahulihan ng dekada ng 1990, ang casette ay isa sa dalawang mga pinakakaraniwang uri ng mga musikang may paunang pagrerekord, na ang una ay ang pagiging kasabayan ng record na LP (rekord na long playing o matagalan ang pag-andar) at sa lumaon ay ang compact disc o CD. 

Ang mga audio casette ay binubuo ng dalawang maliliit na mga ikiran o karete, na sa gitna ng mga ito ay dumaraan at iniikid ang isang plastic tape at may balot na mabalani (magnetiko). Ang mga ikirang ito at ang katulong na mga bahagi nito ay nakalagay sa loob ng isang talukap o sisidlang plastiko na pamproteksiyon. 

## Talababa
## Mga sanggunian
Kategorya:Mga midya
Panitikan ng Asya

Ang **panitikan ng Asya** ay ang panitikan na nalikha mula sa Asya.

## Mga halimbawa
*Panitikan ng Silangang Asya
**Panitikang Intsik
**Panitikang Hapones
**Panitikang Koreano
*Panitikan ng Gitnang Asya
**Panitikang Bengali
**Panitikan ng India
**Panitikang Pakistani
**Panitikang Tamil
*Panitikan ng Kanlurang Asya
**Panitikang Arabe
**Panitikang Persa *(Persian)*
**Panitikang Turkes
*Panitikan ng Timog-Silangang Asya
**Panitikang Burmes
**Panitikan ng Cambodia
**Panitika ng Indonesia
**Panitikan ng Malaysia
**Panitikan ng Pilipinas
**Panitikan ng Singapore
**Panitikang ng Thailand
**Panitikang Biyetnames

*
Inhinyeriyang nukleyar

Ang **inhinyeriyang nukleyar** ay isang larangan sa inhinyeriya na humaharap sa paglalapat o paggamit ng pagkasira ng nukleyong atomiko at ng iba pang mga bagay-bagay na may kaugnayan sa pisikang sub-atomiko, na nakabatay sa mga prinsipyo ng pisikang nukleyar. Kabilang dito ang interaksiyon at pagpapanatili ng mga sistema ng pisyong nukleyar at mga kumponente (mga sangkap) na katulad ng mga reaktor na nukleyar, mga planta ng enerhiyang nukleyar, at mga sandatang nukleyar.

Kabilang din sa inhinyeriyang nukleyar ang pag-aaral ng pusyong nukleyar, mga paggamit na pangmedisina at iba pa na may kaugnayan sa radyasyon, pag-iingat na pangradyasyon, paghahatid ng init, gatong na nukleyar at iba pang kaugnay na mga teknolohiya, proliperasyong nukleyar, at ang epekto ng basurang radyoaktibo o ng radyoaktibidad sa kapaligiran. 

## Mga sanggunian
## Mga kawing panlabas
**Major: Nuclear Engineering* 
**Nuclear Science and Engineering* 

Kategorya:Inhenyeriya
Inhinyeriyang pangpakikipaglaban

Ang **inhinyeriyang pangkombat** o **inhinyeriyang pangpakikipaglaban** ay ang larangan ng isang sundalo na **inhinyerong pangkombat** (tinatawag ding *piyonero* o *sapper* sa maraming mga hukbong pangmilitar), na nagsasagawa ng sari-saring mga gawaing pangkonstruksiyon at pangdemolisyon habang nasa mga kalagayan ng pakikipaglaban o kombat. Ang ganitong mga gawain ay karaniwang kinabibilangan ng pagbubuo at pagwawasak ng mga trintsera (bambang), mga bitag na pangtangke at iba pang mga portipikasyon, pagtatatag ng mga tulugan o *bunker*, mga tulay at mga lansangan, paglalatag at paghahawi ng sumasabog na mga minang panlupa, at ng iba pang mga gawaing pisikal sa pook ng labanan. Sa mas panlahatan, ang layunin ng mga inhinyerong pangkombat ay kinasasangkutan ng pagpapaginhawa ng pagkilos at pagbibigay ng suporta sa mga puwersang hindi kalaban habang hinahadlang ang sa kaaway.

Sa karaniwan, ang isang inhinyerong pangkombat ay sinanay din upang maging isang sundalo ng impantriya (hukbong-lakad), at ang mga yunit ng inhinyeriyang pangkombat ay kadalasang mayroong gampaning hindi pangunahin na pampakikipaglaban bilang sundalo ng hukbong-lakad. Bukod sa pagtatanggol ng sarili, ang mga inhinyerong pangkombat, mga tropa ng hukbong-lakad at panglusob o pangsalakay na mula sa mga yunit ng hukbong nakabaluti ay ang bukod-tanging mga tropa sa pangkalahatan na humaharap sa pagsalakay habang hindi nakalulan sa sasakyan o kabayo. May limitasyon ang gampaning ito dahil sa kawalan ng suportang pang-armas. Subalit ang mga inhinyerong pangkombat ay karaniwang mayroong kakayahang panlaban sa armor o baluti ayon sa kanilang gampanin na panghukbong naglalakad, katulad ng mga misil na panlaban sa tangke. Walang mga kuwalipikasyon masulong na pang-akademiya na kailangan upang maging isang inhinyerong pangkombat. Sa diwang naririto, ang katagang "inhinyero" ay hindi dapat ikalito sa paggamit ng salita para sa inhinyerong propesyunal o inhinyerong nakatsarter (inhinyerong inuupahan o inhinyerong upahan).

Kategorya:Inhenyeriya
Lalong mataas na edukasyon

Ang **mas mataas na edukasyon**, **edukasyong pagkatapos ng sekundaryong edukasyon**, **tersiyaryong edukasyon**, o **edukasyong pang-ikatlong antas** (Ingles: ***higher***, ***post-secondary***, ***tertiary***, o ***third level education***) ay isang baitang ng pagkatuto na nagaganap sa mga pamantasan, mga akademiya, mga dalubhasaan, mga seminaryo, at mga instituto ng teknolohiya. Ang mas mataas na edukasyon ay kinabibilangan din ng ilang mga institusyong nasa antas ng kolehiyo, na katulad ng mga paaralang bukasyunal, mga paaralang pangkalakalan, at mga kolehiyong pangkarera, na nagbibigay ng mga degring pang-akademiya o katibayang pamprupesyon (sertipikasyong prupesyunal).

Ang karapatan na makakuha ng mas mataas na edukasyon ay binabanggit sa ilang mga internasyunal na instrumento ng karapatang pantao. Ang Internasyunal na Tipan hinggil sa mga Karapatang Pang-ekonomiya, Panlipunan at Pangkultura ng Mga Nagkakaisang Bansa ng 1966 ay nagpapahayag sa Arkilo bilang 13 nito na ang mas mataas na edukasyon ay gagawing patas na makukuha ng lahat, ayon sa kakayahan, sa pamamagitan ng naaangkop na mga paraan, at partikular na sa pamamagitan ng pasulong na pagpapakilala ng edukasyong walang bayad. Sa Europa, ang Artikulo bilang 2 ng Unang Protokol sa Kumbensiyong Europeo hinggil sa Karapatang Pantao, na inangkin noong 1950, ay nagpapanagot sa lahat ng mga partidong lumagda na garantiyahan ang karapatan sa edukasyon.

## Mga sanggunian
Kategorya:Mga baitang na pang-edukasyon
Ugaling pang-organisasyon

Ang **ugaling pang-organisasyon** o **kaasalang pang-organisasyon** (Ingles: ***organizational behavior***) ay isang larangan ng pag-aaral na nagsisiyasat sa epekto ng mga indibiduwal, mga pangkat at mga kayarian sa ugali na nasa loob ng isang organisasyon o samahan. Isa itong larangang interdisiplinaryo na kinabibilangan ng sosyolohiya, sikolohiya, komunikasyon, at pamamahala; at nagpupuno o pangdagdag sa mga araling pang-akademiya ng teoriyang pang-organisasyon (teoriyang pangsamahan na nakatuon sa mga paksang pang-organisasyon at pang-intra-organisasyon) at araling pangtauhan (na mas inilalapat at nakatuon sa negosyo). Maaari rin itong tukuyin bilang **araling pang-organisasyon** o **agham na pang-organisasyon**. May pinag-ugatan ang larangan magmula sa sikolohiyang pang-industriya at pang-organisasyon.

## Mga sanggunian

Kategorya:Araling pang-organisasyon
Kategorya:Sistemang panlipunan
Inhinyeriyang pang-arkitektura

Ang **inhinyeriyang pang-arkitektura**, na nakikilala rin bilang **inhinyeriyang panggusali**, ay ang paggamit ng mga prinsipyong pang-inhinyeriya at ng teknolohiya sa pagdidisenyo at konstruksiyon ng gusali. Ang **inhinyerong pang-arkitektura** ay maaaring bigyan ng kahulugan bilang:
* Isang inhinyerong nasa larangan ng inhinyeriyang pang-estruktura, mekanikal, elektrikal, pangkonstruksiyon o iba pang mga larangang pang-inhinyeriya na may kaugnayan sa pagdidisenyo at konstruksiyon.
* Sa diwang impormal, at pormal sa ilang mga lugar, ang isang inhinyerong pang-arkitektura ay kasingkahulugan ng o kahalintulad ng propesyunal na arkitekto. Sa ilang mga wika, ang "arkitekto" ay literal na isinasalinwika bilang "inhinyerong arkitektural".

## Mga sanggunian
Kategorya:Inhenyeriya
Plano ng operasyong pangmilitar

Ang isang **plano ng operasyong pangmilitar** (tinatawag na **planong pangdigmaan** bago ang Ikalawang Digmaang Pandaigdig) ay isang planong pormal para sa mga sandatahang lakas ng militar, ng kanilang mga organisasyong pangmilitar at mga yunit upang magsagawa ng mga operasyon, ayon sa pagkakalapat ng mga kumander sa loob ng proseso ng mga operasyong pangkombat upang makabit ang mga layunin bago o habang nagaganap ang isang hidwaan. Ang mga planong pangmilitar ay pangkalahatang alinsunod sa doktrinang pangmilitar ng mga tropang kasangkot.

Ang Planong XVII at ang Planong Schlieffen ay mga halimbawa ng mga planong pangmilitar noong Unang Digmaang Pandaigdig. Nakagawa ang Estados Unidos ng isang tanyag na pangkat ng mga planong pandigma na nakokodigohan ng mga kulay noong kaagahan ng ika-20 daantaon.

## Mga sanggunian
## Mga kawing panlabas
*Operation Plans (OPLAN) - mula sa GlobalSecurity.org
*UK Planning Doctrine JDP 5-00 Campaign Planning 

Kategorya:Mga doktrinang pangmilitar
Kategorya:Agham na pangmilitar
Kategorya:Pag-aatas at pagtaban
Kategorya:Mga operasyong pangmilitar
Kategorya:Pagpaplanong pangmilitar
Inhenyeriyang elektronika

Ang **inhenyeriyang elektronika** ay isang disiplinang ng inhenyeriya kung saan ang mga langkap o kumponenteng pangkuryente na hindi nakalinya at masigla na katulad ng mga tubong elektron, at mga aparatong semikonduktor, natatangi na ang mga transistor, mga *diode* at mga integradong sirkito, ay ginagamit upang makapagdisenyo ng mga sirkitong elektroniko, mga aparatong elektroniko at mga sistemang eletkroniko, na karaniwang kinabibilangan din ng mga langkap na pangkuryenteng hindi masigla at nakalapat sa mga nakalimbag na mga pisara ng sirkito. Nagpapahiwatig ang kataga ng isang malawak ng larangang pang-inhenyeriya na sumasakop sa mahahalagang kabahaging mga larangan na katulad ng analogong elektroniks, dihital na elektroniks, elektroniks na pangtagapagkonsumo, nakabaong mga sistema at enerhiyang pang-elektroniks. Ang inhenyeriyang elektronika ay humaharap sa pagsasakatuparan ng mga paglalapat, mga prinsipyo at mga algoritmong napaunlad sa loob ng maraming kaugnay na mga larangan, halimbawa na ang pisika ng solidong estado, inhenyeriyang pangradyo, telekomunikasyon, sistemang pangkontrol, pagpuproseso ng signal, inhenyeriyang pangsistema, inhenyeriyang pangkompyuter, inhenyeriyang pang-instrumentasyon, pagkontrol ng enerhiyang kuryente, robotika, at marami pang iba.

Ang Institute of Electrical and Electronics Engineers (IEEE) o "Instituto ng mga Inhenyerong elektriko at elektronika" ay isa sa pinakamahahalaga at pinakamaimpluwensiyang mga samahan ng mga inhenyerong elektronika.

## Mga sanggunian
Kategorya:Inhenyeriya
Kultura ng Aprika

Ang **kultura ng Aprika** ay sumasaklaw at kinabibilangan ng lahat ng mga kultura na nasa loob ng kontinente ng Aprika. Mayroong pagkakahating pampolitika at panglahi sa pagitan ng Hilagang Aprika at ng Aprikang Subsaharano, na nahahati-hati pa sa isang malaking bilang ng mga kulturang etniko.  Sari-sari at masigla ang mga kulturang Aprikano, at katulad ng karamihan ng iba pang mga kultura ng mundo, naapektuhan ito ng mga puwersang panloob at panlabas.

## Mga sanggunian
Kategorya:Kulturang Aprikano
Kultura ng Asya

**Ang kultura ng Asya** ay ang kabihasnan ng tao sa Asya. Tinatampok nito ang iba't ibang mga uri ng pamanang pangkultura ng maraming mga kabansaan, mga lipunan, at mga pangkat etniko ng rehiyon, na nakaugaliang tinatawag bilang isang kontinente magmula sa ka  pananaw na Kanluranin hinggil sa Asya. Ang rehiyon o lupalop ay mas pangkaraniwang hinahati sa mas likas ng mga kabahaging rehiyon na pangheograpiya at pangkultura, kabilang na ang Gitnang Asya, Silangang Asya, Timog Asya (ang "subkontinente ng India"), Hilagang Asya, Kanlurang Asya at Timog Silangang Asya. Sa heograpiya, ang Asya ay hindi isang namumukod tanging kontinente; sa kultura, mayroong kakaunting pagkakaisa at karaniwang kasaysayan para sa maraming mga kultura at mga tao ng Asya.

Ang sining, musika, at lutuin, pati na panitikan, ay mahahalagang mga bahagi ng kulturang Asyano. Gumaganap din ng isang pangunahing gampanin ang pilosopiya at relihiyon, na kinabibilangan ng Hinduismo, Taoismo, Confucianismo, Budismo, Kristiyanismo at Islam; ang lahat ng mga ito ay may pangunahing mga gampanin. Isa sa pinakamasasalimuot na mga bahagi ng kultura ng Asya ay ang ugnayan sa pagitan ng mga kulturang nakaugalian at ang mundo ng Kanluran. Dahil dito maapektuhan ang kanilang pamumuhay sa kanilang paniniwalang isipan

## Mga sanggunian
*
Kasaysayan ng Hilagang Amerika

Ang **kasaysayan ng Hilagang Amerika** ay ang pag-aaral ng nakaraan, partikular na ang nakasulat, nakatala, at sinasambit na mga kasaysayan at mga kaugalian na naipasa magmula sa isang salinlahi papunta sa kasunod na mga salinlahi sa kontinenteng nasa hilagang hemispero ng Daigdig, pangunahin na ang nasa kanlurang hemispero.

## Tingnan din
*Kultura ng Hilagang Amerika

Kategorya:Kasaysayan ng Hilagang Amerika
Palarong Paralimpiko ng ASEAN

Ang **Palarong Paralimpiko ng ASEAN** o **ASEAN Para Games** ay isang biennial multi-sport event na ginaganap pagkatapos ng bawat Palaro ng Timog Silangang Asya na kinasasangkutan ng mga atleta na may kapansanan mula sa kasalukuyang 11 bansa sa Timog Silangang Asya. Ang mga kalahok na atleta ay may iba't ibang mga kapansanan mula sa spastic, cerebral palsy, mga kapansanan sa kadaliang kumilos, mga kapansanan sa paningin, naputol hanggang sa mga kapansanan sa intelektwal. Ang ASEAN Para Games ay nasa ilalim ng regulasyon ng ASEAN Para Sports Federation (APSF) sa pangangasiwa ng International Paralympic Committee (IPC) at ng Lupong Paralimpiko ng Asya at tradisyonal na pinangangasiwaan ng bansa kung saan ginanap ang Palaro ng Timog Silangang Asya.

## Mga bansang lumahok
## Talaan ng mga Palarong Paralimpiko ng ASEAN 
* **1**Pormal na naisama ang Timor-Leste sa mga Palaro, na dinagdag ang mga kasaping bansa sa labing-isa.
* **2**Orihinal na binalak na gaganapin sa Laos.

## Tala ng palakasan 
**Pangunahing palakasan**
*  Athletics (2001, 2003, 2005, 2008, 2009, 2014, 2015, 2017)
*  Powerlifting (2003, 2005, 2008, 2009, 2011, 2014, 2015, 2017)
*  Judo (2005, 2008)
*  Chess (2005, 2008, 2009, 2011, 2014, 2015, 2017)
**Palakasang target**
*  Archery (2008, 2011, 2014, 2015, 2017)
*  Cycling (2017)
*  Target shooting (2008, 2015)
*  Wheelchair fencing (2005, 2008)
**Palakasang pantubig**
*  Sailing (2009, 2015)
*  Swimming (2001, 2003, 2005, 2008, 2009, 2011, 2014, 2015, 2017)
**Pslakasang may bola at raketa**
*  Badminton (2003, 2005, 2008, 2009, 2011, 2015, 2017)
*  Boccia (2008, 2014, 2015, 2017)
*  Ten-pin bowling (2009, 2011, 2015, 2017)
*  Five-a-side football (2014, 2015, 2017)
*  CP football (2014, 2015, 2017)
*  Goalball (2005, 2008, 2011, 2014, 2015, 2017)
*  Table tennis (2003, 2005, 2008, 2009, 2011, 2014, 2015, 2017)
*  Wheelchair basketball (2005, 2008, 2009, 2015, 2017)
*  Wheelchair tennis (2005, 2008, 2009, 2011, 2014, 2017)
*  Sitting volleyball (2009, 2011, 2014, 2017)

* Boccia, ten-pin bowling, paglalayag at wheelchair fencing ay nagkaroon ng demonstrasyon sa Palarong Paralimpiko ng ASEAN ng 2005.
**

## Mga panlabas na link
* ASEAN Para Games Website
* ASEAN Para Games Website 2
* ASEAN Para Games Website 3
* 8th ASEAN PARA GAMES 2015 Singapore
* 6th ASEAN PARA GAMES 2011 Solo - Jawa Tengah
* 5th Asean Para Games official launch
* SEAGames website
* 4th ASEAN ParaGames website
* ASEAN Para Sports Federation 
* Malaysia started the ASEAN Para Games 16 years ago. But guess who won every single year? :(

Kategorya:Palarong Paralimpiko
Kultura ng Timog Amerika

Ang **kultura ng Timog Amerika** ay binubuo ng maraming sari-saring mga kaugaliang pangkultura. Kinabibilangan ito ng mga kulturang katutubo na nakagawian ng mga taong naninirahan sa mga kontinente bago pa man ang pagdating ng mga Europeo. Ang kulturang Europeo ay pangunahing dala ng mga Kastila, mga Portuges, at mga Pranses. Mayroon ding impluwensiya ang mga kultura mula sa Aprika, na nagbuhat sa mahabang kasaysayan ng pang-aalipin sa Bagong Mundo; pati na ang impluwensiya ng kultura ng Estados Unidos, partikular na ang sa pamamagitan ng kulturang pangmasa na katulad ng sinema at ng telebisyon. 

## Tingnan din
*Kasaysayan ng Timog Amerika

## Mga sanggunian
Kategorya:Kultura ng Timog Amerika
Fravashi

na inukit sa bato sa  Persepolis at pinaniwalaang representasyon ng fravashi.]]
Ang **fravashi**(Avestan fravaši; Gitnang Persian fravard, fravahr, fravash, fravaksh) ang bantay na espirito(*guardian spirit* o *guardian angel*) ng indibidwal na binabanggit sa Avesta ng Zoroastrianismo. Ito ay nagpapadala ng urvan(na kadalasang isinasalin na kaluluwa) sa materyal na daigdig upang lumaban sa labanan ng mabuti laban sa masama. Sa umaga ng ikaapat na araw pagkatapos ng kamatayan, ang urvan ay bumabalik sa fravashi nito kung saan ang mga karanasan nito sa materyal na daigdig ay tinitipon. 
Kategorya:Zoroastrianismo